ANDREW WOMMACK EVANKELIUMIN ÄÄRELLÄ
JUMALAN TODELLINEN LUONTO 1/25
Tervetuloa kuulemaan opetusta -
Jumalan armosta ja rakkaudesta, joihin ei liity mitään ehtoja.
Tänä vuonna on Charis-raamattu- koulun 20-vuotisjuhlavuosi.
Ole hyvä, Andrew.
―Tervetuloa evankeliumin äärelle.
Tänään aloitan uuden opetussarjan aiheesta Jumalan todellinen luonto.
Aiheesta on saatavana kirja sekä CD- ja DVD-levypaketit.
Tämä on tärkeä aihe. Viime vuoden marraskuun 4. päivänä -
Herra herätti minut syvästä unesta puoli neljältä aamuyöllä.
Kuulin Herran puhuvan minulle ja heräsin saman tien.
Hän sanoi: "Olen nostanut sinut muuttamaan mielipiteitä minusta.
Kun ihmisten käsitys minusta muuttuu, se muuttaa heidän elämänsä, -
ja he tulevat muuttamaan maailman." Se merkitsi minulle paljon.
Juuri tuota olen yrittänyt tehdä, mutta Jumala tiivisti sen ytimekkäästi.
Noihin sanoihin tiivistyy kutsuni, jonka olen Jumalalta saanut: -
Muuttaa käsityksiä Jumalasta. Hänen luonnettaan on parjattu -
vääristelty enemmän kuin kenenkään muun koko historiassa.
Vakuutussopimuksissammekin lukee, ettei vakuutus kata "Jumalan tekoja" -
kuten hurrikaaneja, tornadoja, tulvia, tulipaloja ja sen sellaisia.
Me siis syytämme Jumalaa kaikista näistä asioista.
Kun joku kuolee, ajatellaan, että oli hänen aikansa mennä, -
sillä eihän kukaan voi kuolla, ellei Jumala halua tai salli sitä.
Raamattu sanoo toisin. Jakeessa Hepr. 2:14 sanotaan, -
että Jeesus kuoli kukistaakseen sen, jolla oli kuolema vallassaan.
Jakeessa Joh. 10:10 sanotaan selvästi, että saatana on se, -
joka varastaa, tappaa ja tuhoaa. 1. Mooseksen kirjassa kerrotaan, -
että Jumala kielsi ihmisiä syömästä tietystä puusta hyvästä syystä.
Me itse söimme siitä puusta ja toimme kapinallamme kuoleman elämään.
Me itse toimme sairaudet ja taudit maailmaan, ei Jumala.
Silti Jumalaa parjataan ja Hänet esitetään jatkuvasti väärässä valossa.
Se vaikuttaa suhteeseemme Häneen. On mahdotonta luoda hyvä suhde -
johonkuhun, jonka ajattelet olevan vastuussa kaikesta tuskastasi.
Jos sinä ja minä sattuisimme olemaan ystäviä -
ja rakastaisin sinua niin paljon, että saisin aikaan sen, -
että lapsesi syntyisi vammaisena, tappaisin kumppanisi -
tai antaisin sinulle sairauden nöyryyttääkseni sinua, -
jos siis oletetaan, että minulla olisi valta ja kyky tehdä niin, -
minulla ei taatusti olisi montaakaan läheistä ystävää.
Silti Jumalasta ajatellaan aina näin.
Puhun tästä vain lyhyesti, sillä haluan mennä eteenpäin -
Jumalan todelliseen luonteeseen. Opetus Jumalan kaikkivaltiudesta -
äärimmilleen vietynä, kuten uskonto sen tulkitsee, -
on luultavasti pahin harhaoppi, joka Kristuksen ruumiissa esiintyy.
Tiedän, että tämä järkyttää monia, sillä tämä on yleinen ajattelutapa.
Monien mielestä olen harhaoppinen ja kumoan kristinuskon perusoppeja.
Raamatussa puhutaan kuitenkin Jumalan kaikkivaltiudesta toisin.
Itse asiassa Raamatussa ei sanota, että Jumala olisi kaikkivaltias -
sanan äärimmäisessä merkityksessä, paitsi moderneissa käännöksissä.
Esimerkiksi englanninkielisessä NIV-raamatunkäännöksessä, -
joka on erittäin suosittu, sanat Herra Jumala, Kaikkivaltias -
on korvattu ilmauksella suvereeni tai itsevaltainen Herra.
Sieltä on peräisin ajatus siitä, että Jumala hallitsisi aivan kaikkea.
Sanakirjan mukaan suvereeni on se, joka käyttää ylintä valtaa.
Jos joku sanoo, että Jumala on kaikkein korkein, -
eikä kukaan voi määräillä Häntä eikä käskeä Häntä tekemän jotain, -
olen asiasta täysin samaa mieltä.
Uskonto on kuitenkin määritellyt tämän käsitteen uudestaan niin, -
ettei mitään tapahdu, ellei Jumala halua tai salli sitä.
Siitä olen eri mieltä, sillä Raamattu ei opeta niin.
Tästä olisi lukuisia esimerkkejä. Kun israelilaiset lähtivät Egyptistä, -
Raamatussa sanotaan selvästi, ettei Jumala koskaan halunnut -
heidän olevan erämaassa 40 vuotta. Hän halusi viedä heidät suoraan -
Luvattuun maahan, mutta he kapinoivat Häntä vastaan.
Kapina aiheutti tuon lisäkierroksen. Se ei ollut Jumalan tahto.
Jumalan tahto ei aina toteudu.
Tämä on sanottu todella selvästi jakeessa 2. Piet. 3:9 -
"hän ei tahdo, että kukaan hukkuu, -
vaan että kaikki tulevat parannukseen."
Jumalan tahto siis on, ettei kukaan joudu kadotukseen, -
vaan että joka ikinen ottaisi vastaan pelastuksen -
ja viettäisi ikuisuuden taivaassa. Jeesus kuitenkin sanoi, -
että leveästä portista tuhoon kulkee enemmän ihmisiä kuin kapeasta, -
joka vie ikuiseen elämään. Jumalan tahto ei siis automaattisesti tapahdu.
Me voimme valita. Jumalalla on tahto ja suunnitelma jokaiselle, -
mutta se ei automaattisesti toteudu. Opetus Jumalan kaikkivaltiudesta -
siinä uskonnollisessa mielessä, että Jumala hallitsee aivan kaikkea, -
esittää Jumalan täysin väärin, sillä se syyttää Jumalaa kaikesta.
Tiedän, että jotkut ovat raivoissaan minulle, koska sanon näin.
Saan tästä luultavasti enemmän kritiikkiä kuin mistään opetuksestani.
Minusta kirjoitetaan ilkeästi, mutta kuinka voitte suuttua minulle?
Enhän voisi opettaa tästä, ellei Jumala tahtoisi sitä.
Jos uskotte omaan opetukseenne, -
en voisi opettaa tästä, ellei Jumala johtaisi minua siihen.
Jumalan äärimmäistä itsevaltiutta opettavat suuttuvat minulle, -
koska torjun heidän oppinsa, mutta sen mukaanhan Jumalan -
on sallittava tämäkin. Jos todella uskot, että Jumala hallitsee kaikkea -
ja joko aiheuttaa tai sallii kaikki pahat asiat elämääsi, -
sinun pitäisi syyttää Jumalaa kaikesta kivusta ja sairaudesta.
Jos todella eläisit oman teologiasi mukaan, -
sinun ei pitäisi mennä lääkäriin tai leikkauksiin eikä ottaa lääkkeitä, -
sillä jos Jumala sallii sairauden nöyryyttääkseen sinua -
tai opettaakseen sinulle jotain, miksi yrittäisit paeta Hänen tahtoaan?
Se on tekopyhää ja epäloogista. Ihmiset, jotka opettavat tätä, -
eivät usko sitä itsekään. Kun jokin menee vikaan, -
on helppo sanoa, että Jumalalla täytyy olla jokin tarkoitus sen takana.
Meidän ei tarvitse ottaa vastuuta mistään, vastustaa paholaista -
eikä taistella uskomme tähden. Voimme vain elää ajatellen, -
että kaikki tapahtuu niin kuin on tarkoitettu.
Kun jotain tapahtuu, syytämme Jumalaa. Se ei ole totta.
Se on vastoin todella monia raamatunkohtia.
Tulen osoittamaan Raamatusta asioita, jotka on ymmärretty väärin.
Jumalan syyttäminen on saanut aikaan väärän kuvan Hänestä.
Siksi monilla ei ole hyvää suhdetta Häneen. Palaan vielä siihen, -
mitä Jumala sanoi marraskuussa. Jos käsityksesi Jumalasta muuttuisi, -
jos tietäisit, kuinka hyvä ja rakastava Hän on, se muuttaisi sinut -
ja suhteesi Jumalaan, ja sinä vuorostasi muuttaisit läheisesi.
Yksi syy siihen, etteivät uskovat vaikuta maailmaan tämän enempää -
on se, että annamme Jumalasta väärän kuvan.
Pyhä Henki ei voi todistaa oikeaksi uskonnon antamaa jumalakuvaa, -
koska se on väärä. Pyhä Henki ei voi herättää ihmisissä synnintuntoa, -
jos kuvaamme Hänet väärin. Näin ei voi jatkua.
Tästä tässä opetussarjassa on kyse. Yritän sen aikana kertoa, -
millainen Jumala todella on. Yritän antaa Hänestä oikean kuvan, -
sillä Häntä on mustamaalattu ja hänet on kuvattu väärin.
Rakastan hevosia ja olen ollut hevosenomistaja lähes koko ikäni.
Sain kerran kaksi hevosta. Ne olivat omien tammojeni varsoja.
Niiden omistajat olivat muuttamassa ja halusivat myydä laitumensa.
He olivat yrittäneet myydä hevosia, mutta kukaan ei halunnut niitä.
Lopulta heillä oli enää viikko aikaa muuttaa pois mailtaan, -
eivätkä he olleet saaneet hevosia myytyä, -
ja he tarjosivat niitä minulle ilmaiseksi, jos tulisin hakemaan ne.
Jos en ottaisi niitä, ne olisi pakko teurastaa.
Hevoset olivat kolmivuotiaita, eikä niihin ollut koskaan koskettukaan.
Ne olivat olleet villeinä laitumella. Ne tulivat syömään kauraa, -
mutteivät antaneet koskea itseensä. Toiselle niistä oli laitettu päitset -
vuoden ikäisenä, ja nyt ne olivat liian pienet ja alkoivat estää sen kasvua.
Hevosilla oli siis monia ongelmia.
Ne piti joko ottaa kiinni tai teurastaa, muita vaihtoehtoja ei ollut.
Maksoin kahdelle karjapaimenelle 350 dollaria hevosta kohti, -
jotta he ottaisivat hevoset kiinni, kesyttäisivät ne ja toisivat ne minulle.
He yrittivät sitä eräänä viikonloppuna ja päätyivät sairaalaan.
Hevoset olivat täysin villejä. Cowboyt luovuttivat ja palauttivat rahat.
Minulla oli siis viikko aikaa keksiä jokin tapa saada hevoset kiinni -
ennen kuin ne vietäisiin tapettaviksi. Kerron kohta, mitä tein, -
mutta haluan ensin pyytää anteeksi kaikilta eläinten ystäviltä.
En tiennyt, mitä tein enkä ymmärtänyt tekojeni seurauksia.
Olen mukava kaveri enkä halua tarkoituksella kohdella eläimiä kaltoin.
Halusin vain epätoivoisesti saada hevoset kiinni.
Kaivoin kuopan keskelle laidunta. Nuo hevosethan söivät saavista.
Laitoin kuoppaan syvän saavin ja laitoin pohjalle vähän kauraa.
Hevoset joutuivat kurkottamaan kaulaansa ulottuakseen ruokaan.
Silloin ne eivät nähneet mitään, koska niiden pää oli saavissa.
Ruokin niitä näin 3―4 päivää ja totutin ne siihen, -
että niiden pää oli syvällä ämpärissä ja seisoin noin kolmen metrin päässä.
Sitten laitoin ämpärin ympärille lasson ja peitin sen ruoholla.
Seisoin lähellä, kun hevoset tulivat syömään.
Toinen hevosista oli arabianhevonen, jonka nimi oli El-Shaddai.
Se on yksi Jumalan nimistä ja tarkoittaa "enemmän kuin tarpeeksi".
Se oli todellakin enemmän kuin tarpeeksi vaikea käsitellä.
Se siis tuli syömään. Lasso oli aseteltu maahan ja peitelty ruoholla, -
joten se ei nähnyt sitä. Kun se työnsi päänsä ämpäriin syödäkseen, -
vedin lasson köydestä, ja se nousi hevosen kaulaan.
Nyt hevonen oli köyden päässä, ja lassossa oli vetosolmu.
Kun hevonen sai köyden kaulaansa, se lähti juoksemaan täyttä vauhtia -
pakoon luotani. Köysi oli kiinnitetty ratapölkkyyn.
Kun köysi kiristyi, se pysäytti hevosen.
Hevonen kaatui selälleen kaikki neljä raajaa kohti taivasta.
Silloin hevonen villiintyi täysin. Oli kuin hevonen nimeltä El-Shaddai -
olisi joutunut pahan hengen valtaan. En ole koskaan nähnyt vastaavaa.
Se hyppi, pukitteli ja juoksi ympyrää.
Sen suusta ja sieraimista tuli kuolaa ja peräpäästäkin tuli tavaraa.
Se tuli hulluksi, ja pelästyin. Jamie oli siellä kanssani.
Aioin katkaista köyden veitselläni, ettei hevonen tappaisi itseään, -
mutta se juoksi villisti ympäriinsä, enkä uskaltanut lähestyä sitä.
Köysi olisi voinut kiertyä ympärilleni ja tappaa minua.
Niinpä katselimme puolisen tuntia hevosen rajua taistelua.
Lopulta sen voimat loppuivat.
Se veti köyttä niin kovaa kuin jaksoi ja yritti päästä siitä eroon.
Köysi kuristi sen, ja se kaatui pyörtyneenä maahan.
Istuin sen niskan päälle, riisuin siltä päitset, -
jotka olivat kasvaneet kiinni sen turpaan, vaihdoin tilalle sopivat -
ja sidoin sen kahden ratapölkyn väliin. Kun se toipui ja nousi seisomaan, -
se oli nujerrettu ja kesytetty. Sillä pystyi ratsastamaan.
Nujersin sen täysin. Pyydän sitä anteeksi, sillä en tiennyt, mitä tein, -
mutta lopputulos oli tämä. Se oli kaunis arabianhevonen, -
joka seisoi ylväänä kaula pystyssä, mutta kun se näki -
vihreän avopakettiautoni lähestyvän puolen kilometrin päästä, -
se alkoi roikottaa päätään, painoi korvansa päätä pitkin ja alkoi vapista.
Kun ratsastin sillä, se vapisi pelosta.
Yritin puhua sille järkeä ja selittää, -
että se oli ymmärtänyt minut väärin ja saanut minusta väärän kuvan.
En halunnut satuttaa sitä, vaan yritin pelastaa sen.
Sanoin sille, että pelastin sen hengen, muuten se olisi jouduttu tappamaan.
Puhuin sille ja selitin kaiken tämän, -
mutta se ei koskaan päässyt yli ensikohtaamisestaan kanssani.
Se ymmärsi luonteeni täysin väärin tuon yhden tekoni vuoksi.
Itse asiassa se, mitä minä tein, ei edes aiheuttanut ongelmaa, -
vaan hevosen reaktio siihen. Jos se ei olisi kapinoinut -
ja taistellut niin kovasti vastaan, tulos ei olisi ollut niin dramaattinen.
Kerroin tämän tarinan, koska monilla on väärä käsitys Jumalasta.
Monesti tuo väärä käsitys johtuu asioista, jotka Jumala on tehnyt.
Osa opetussarjastani keskittyy erityisesti Vanhaan testamenttiin.
Siellä Jumala teki joitakin todella rajuja asioita.
Hän löi ihmisiä spitaalilla, homeella, paiseilla ja ajoksilla.
Siellä kerrotaan, kuinka Jumalan viha kohtasi ihmisiä.
Näiden kertomusten kautta monet ovat muodostaneet Hänestä kuvan, -
joka on vastoin Hänen luonnettaan.
Jakeessa 1. Joh. 4:8 sanotaan, että Jumala on rakkaus.
Vanhaa testamenttia lukiessa ei kuitenkaan aina näytä siltä.
Jumala näyttää olevan vihainen.
Kun opetin tästä, luokseni tuli mies, joka sanoi kuvittelevansa Jumalan -
vanhaksi pitkäpartaiseksi mieheksi nojaamassa salama kädessään -
kaiteen yli odottaen, että hän astuisi harhaan ja saisi kokea Jumalan vihan.
Kaikki eivät kuvittele sitä ihan näin, mutta luulen, että moni kuvittelee -
Jumalan ankaraksi, ilkeäksi, vihaiseksi ja kovaksi Jumalaksi.
Jos emme tee kaikkea oikein, saamme kokea Hänen vihansa.
5. Mooseksen kirjan luku 28 opettaa käytännössä näin.
Monien käsitys Jumalasta perustuu kyllä Raamattuun.
Tekoni antoi tuolle hevoselle väärän kuvan minusta, -
niin että se vapisi, kun tulin lähelle. Se ymmärsi tekoni väärin.
Se ei ymmärtänyt, että pelastin sen hengen.
Se oli viimeinen ja äärimmäinen keino, -
mutta se pelasti sen hengen. Samoin moni on ymmärtänyt -
VT:n vihan ja rangaistuksen niin, että se on Jumalan todellinen luonto.
Jumala kuitenkin on rakkaus, kuten jakeessa 1. Joh. 4:8 sanotaan.
Jakeen Hepr. 1:3 mukaan Jeesus on Jumalan olemuksen kuva.
Se tarkoittaa, että Jeesus on täsmälleen niin kuin Jumala.
Heprealaiskirjeessä jopa sanotaan, että Jumala puhui -
Vanhassa testamentissa epätarkasti ja kuin vertauskuvien kautta.
Jeesus sen sijaan on Isän olemuksen tarkka kuva.
Hän edusti Jumalaa täydellisesti ja nuhteli opetuslapsiaan, -
kun nämä halusivat tehdä samoja asioita kuin Jumalan pyhät miehet -
Vanhassa testamentissa. Tämä osoittaa, että jos Jeesus, -
Jumalan olemuksen täsmällinen kuva, olisi ollut maan päällä -
jo Vanhan testamentin aikaan, Hän olisi nuhdellut Eliaa ja kumppaneita -
liiasta vihasta ja tuomitsevuudesta. Silloin elettiin eri aikaa.
En sano, että VT:n laki oli väärä tai virheellinen, mutta se oli vajavainen.
Se kuvasi vain Jumalan yhtä puolta.
Se näyttänyt armoa ja rakkautta, jotka näkyvät Jeesuksessa.
Vanhaa testamenttia kutsutaan vanhaksi hyvästä syystä.
Meillä on myös Uusi testamentti, koska VT ja UT ovat eri asioita.
Niissä suhde Jumalaan on erilainen.
Vanhassa liitossa ihmisiin oli suhtauduttava eri tavoin kuin uudessa.
Eihän lastakaan voin kohdella samalla tavalla kuin aikuista.
Aikuiselle voi selittää asioita aivan eri tavalla kuin lapselle.
Lasta tulee kurittaa eri tavalla kuin aikuista.
Ennen uudestisyntymistä olimme kuin lapsia, ja VT:n lailla oli paikkansa.
Selitän jatkossa näitä asioita. Opetan Jumalan luonteesta -
ja sovitan yhteen Vanhan testamentin vihan ja rangaistuksen -
ja Uuden testamentin armon. Kerron, mihin rangaistusta tarvittiin -
ja kuinka Jeesus kärsi rangaistuksen puolestamme, -
jotta uuden liiton alla eläviä ihmisiä ei enää koskaan kohdeltaisi -
niin kuin Jumala kohteli ihmisiä vanhassa liitossa.
Se selittää monia asioita ja auttaa ymmärtämään, että Jumala on hyvä.
Kuten Herra sanoi minulle, jos käsityksesi Jumalasta muuttuu -
ja ymmärrät, että Hän on rakkaus, se muuttaa täysin suhteesi Häneen -
ja sen, kuinka palvelet muita ihmisiä. Opetus ratkaisee monia ongelmia.
Tämä on yksi tärkeimpiä asioita, joista olen saanut kutsun opettaa.
Tämä jakso on johdanto sarjaan, ja olen vasta pääsemässä alkuun.
Haluan vain saada sinut uskomaan, että tämä on tärkeä opetussarja.
Aiheesta on saatavana kirja.
Jos kamppailet esimerkiksi paranemisen kanssa, -
se johtuu siitä, että sinulla on väärä käsitys Jumalasta.
Kaikki, mitä elämään ja jumalisuuteen tarvitaan, -
tulee Jumalan tuntemisen kautta.
Siksi uskon, että väärien käsitystesi muuttaminen muuttaa elämäsi.
Koko Andrewin opetussarja Jumalan todellisesta luonteesta -
on saatavana CD- tai DVD-levyillä. Niiden hinta on 16 puntaa.
Opetus on saatavana myös kirjana, jonka hinta on 8,99 puntaa.
Koko sarjan voi myös ladata ilmaiseksi nettisivuiltamme.
Sieltä näet kaikki tavat, joilla voit tilata opetuksen.
Sarjan ensimmäinen osa kertoo Jumalan luonteesta.
Sen hinta on kolme puntaa, mutta jos sinulla ei ole siihen varaa, -
Andrew kumppaneineen tarjoaa sen sinulle ilmaiseksi.
Saatavana on myös Andrewin uusi kirja aiheesta Älä rajoita Jumalaa.
Ota yhteyttä jo tänään ja tilaa omasi.
Voit tilata materiaaleja luottokortilla netin kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7:30―17 (GMT)
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos numero on varattu, muista, että voit tilata materiaaleja -
milloin vain osoitteesta www.awme.net.
Jos haluat kirjoittaa meille, käytä ruudulla näkyvää osoitetta.
Ota yhteyttä jo tänään!
Terveisiä kaikille katsojillemme Australiassa.
Meillä on nyt uusi toimisto Australian Kultarannikolla.
Kävin siellä äskettäin. Se oli kolmas matkani Australiaan, -
ja palaute oli niin hyvää, että päätimme avata sinne toimiston.
Halusin kertoa teille siitä, jotta voitte tehdä tilauksia sen kautta.
Palvelunumero näkyy ruudulla. Haluamme olla teille siunauksena -
ja auttaa teitä pääsemään käsiksi Jumalan Sanan totuuksiin.
Tämä on siis Australian-toimistomme numero.
Ystävät ja kumppanit, sijoituksenne järjestöömme ja Charis-kouluun -
tuottavat opetuslapsia eri puolilla maailmaa. Tässä Jessica Ketchum.
Olen aina halunnut tehdä videoita.
Chariksen medialinja antoi meille tarvittavat työkalut ja ohjelmat -
sydämemme palon toteuttamiseen.
Medialinjan jälkeen olen kuvannut Saksassa ja eri puolilla USA:ta, -
ja muutan Pietariin puoleksi vuodeksi.
Minusta on tärkeää, että kristityt ovat mukana elokuvateollisuudessa.
Jumalamme on luovuuden Luoja.
Siksi meidän tulisi esittää luovimmat ideat hienolla tavalla.
Andrewin työ ja Charis-koulut -
ovat muuttaneet ihmisiä ja maailmaa jo 20 vuotta.
Jos olet koskaan miettinyt tulemista Charis-kouluun, -
haluan kutsua sinut kampuspäiville.
Ne pidetään raamattukoulumme uusissa tiloissa Coloradossa.
Raamattukoulumme opettajat puhuvat siellä, samoin minä.
Luvassa on hienoa ylistystä, ja vastaamme kysymyksiinne.
Päivien tarkoitus on auttaa sinua tekemään tärkeä päätös siitä, -
haluaako Jumala sinun tulevan raamattukouluumme.
Uskon, että se muuttaisi elämäsi. Olisi hienoa, jos tulisit käymään.
Muista siis 11.―13.3.2015 Coloradon Woodland Parkissa.
Kun tulin uskoon, halusin raamattu- kouluun oppiakseni lisää Jumalasta.
Se muutti elämäni täysin. Minusta tuli onnellisempi ihminen.
Nykyisin rakastan vain Jeesusta. Tämä on ollut elämäni parasta aikaa.
Ison-Britannian Charis-koulut odottavat! Lisätietoja nettisivuiltamme.
Suomennos: Anni Lähteenmäki